- घुत्तु परियोजना के खिलाफ भरी हुंकार, Tehri News In Hindi -amar Ujala बेहतर अनुभव के लिए अपनी सेटिंग्स में जाकर हाई मोड चुनें।
Tehri घुत्तु परियोजना के खिलाफ भरी हुंकार
{"_id":"16-52754","slug":"Tehri-52754-16","type":"story","status":"publish","title_hn":"\u0918\u0941\u0924\u094d\u0924\u0941 \u092a\u0930\u093f\u092f\u094b\u091c\u0928\u093e \u0915\u0947 \u0916\u093f\u0932\u093e\u092b \u092d\u0930\u0940 \u0939\u0941\u0902\u0915\u093e\u0930","category":{"title":"City & states","title_hn":"\u0936\u0939\u0930 \u0914\u0930 \u0930\u093e\u091c\u094d\u092f","slug":"city-and-states"}}
घनसाली (टिहरी)। मुआवजा, पेयजल, सिंचाई और विस्थापन सहित एक दर्जन मांगों को लेकर क्षेत्र के ग्रामीणों ने घुत्तु जल विद्युत परियोजना की कार्यदायी कंपनी के खिलाफ मोर्चा खोल दिया है। जल्द ही समस्याओं का समाधान न होने पर ग्रामीणों ने विद्युत उत्पादन ठप करने की चेतावनी दी है। सुरक्षा के मद्दे नजर प्रशासन ने घुत्तु में पीएसी तैनात कर दी है। 19 नवंबर को प्रशासन की मौजूदगी में ग्रामीणों और कंपनी प्रबंधन की वार्ता होगी। मांग पूरी न होने तक ग्रामीणों ने आंदोलन जारी रखने का निर्णय लिया है। भिलंगना नदी पर घुत्तु में वर्ष 2008 में पोलीफ्लेक्सी कंपनी ने 24.5 मेगावाट की जल विद्युत परियोजना का निर्माण कराया था। देवलिंग, गवाणा, भाटगंाव, पुजारगांव, चंदला, कंडारगांव, महरगंाव सहित एक दर्जन गांवों के लोग परियोजना निर्माण से प्रभावित हुए थे। प्रभावित ग्रामीणों का कहना है कि पेयजल, सिंचाई, रास्ते, विस्थापन और मुआवजे के संबंध में छह साल पहले कपंनी ने जो अनुबंध किया था, वह आज तक पूरा नहीं हुआ है। रास्ते क्षतिग्रस्त हैं। देवलिंग गांव के भवनों पर दरारें पड़ती जा रही हैं। टनल लीकेज होने से खेतों में दलदल की समस्या पैदा हो गई है। मुआवजा देने में भी कंपनी आनाकानी कर रही है जिससे आक्रोशित प्रभावित ग्रामीणों ने पंजा में परियोजना के खिलाफ धरना-प्रदर्शन शुरू कर दिया है। शुक्रवार को ग्राम प्रधान राजुली देवी, सोनादेवी, बचली देवी, सौकिन सिंह आदि धरने पर बैठे रहे। आरोप है कि अनुबंध के अनुरूप कंपनी ने एक भी मांग पर सकारात्मक कार्रवाई नहीं की। प्रभावितों की आवाज को दबाने के लिए उन्होंने पीएसी तैनात करने का आरोप लगाया है।
ghuttu project स्पॉटलाइट